ΑΠΟΦΑΣΕΙΣ
Αριθμ. 17486
Έγκριση της υπ’ αρ. 43/2025 απόφασης Δημοτικού Συμβουλίου του Δήμου Αμυνταίου αναφο-
ρικά με την λήψη προσωρινών μέτρων ρύθμισης της κυκλοφορίας στο δημοτικό οδικό δίκτυο
του Δήμου Αμυνταίου κατά τη διάρκεια εκτέλεσης του έργου «Εσωτερικό Δίκτυο Ύδρευσης Τ.Κ.
Βεγόρας» σύμφωνα με την παρ. 1 του άρθρου 52
του Κώδικα Οδικής Κυκλοφορίας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10 και το
άρθρο 52 αυτού όπως αντικαταστάθηκε με την παρ. 9
του άρθρου 48 του ν. 4313/2014 (Α’ 261).
2. Τον ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107) και ιδίως την
παρ. 6 του άρθρου 6 αυτού.
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87/2012) και ειδικότερα τα άρθρα 6 και
280 αυτού.
5. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α’ 47) και ιδίως το άρθρο 28.
6. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ιδίως
το άρθρο 24.
7. Του ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού.
8. Τον ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρωπίνου
Δυναμικού Δημοσίου Τομέα - Ρυθμίσεις για τη λειτουργία
των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων συντροφιάς - Λοιπές
επείγουσες ρυθμίσεις του Υπουργείου Εσωτερικών και
άλλες διατάξεις» (Α’ 48)και ιδίως το άρθρο 60.
9. Το π.δ. 141/2010 «Οργανισμός της Αποκεντρωμένης
Διοίκησης Ηπείρου και Δυτικής Μακεδονίας» (Α’ 234).
10. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946).
11. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905).
12. Την υπό στοιχεία ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας-Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014».
13. Το υπό στοιχεία ΔΟΥ/1626/Φ-922/2-4-2015 έγγραφο της Διεύθυνσης Νομοθετικού Συντονισμού και Καλής
Νομοθέτησης του ΥΠΟΜΕΔΙ «Διευκρινίσεις για τη λήψη
των μέτρων ρύθμισης της κυκλοφορίας».
14. Το υπ’ αρ. 15109/13-5-2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
15. Την υπ’ αρ. οικ.35082/1652/5-06-2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει».
16. Την υπ’ αρ. οικ.19783/269/14-04-2015 απόφαση
του Γενικού Γραμματέα Αποκεντρωμένης Διοίκησης
Ηπείρου - Δυτικής Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 Απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2044
29.04.2025 12:14:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
17. Το υπ’ αρ. οικ.33278/394/08-06-2015 έγγραφο του
προϊσταμένου της Γενικής Διεύθυνσης Χωροταξικής και
Περιβαλλοντικής Πολιτικής της Α.Δ.Η. - Δ.Μ. «Οδηγίες
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφοριακών
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 (Α’ 57) ’’Κύρωση του Κώδικα Οδικής Κυκλοφορίας’’, όπως αντικαταστάθηκε με την παρ. 9 του
άρθρου 48. του ν. 4313/2014 (Α’ 261)».
18. Το υπό στοιχεία ΔΟΥ/277/Φ.252/26-03-2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
19. Την υπ’ αρ. 34019/25-05-2022 (Υ.Ο.Δ.Δ. 435) απόφαση Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτικής
Μακεδονίας από 10-05-2022 και μέχρι τον διορισμό του
Συντονιστή της Αποκεντρωμένης Διοίκησης Ηπείρου Δυτ. Μακεδονίας σύμφωνα με τα άρθρα 28 και 28Α του
ν. 4325/2015 (Α’ 47).
20. Την υπ’ αρ. 86779/19-12-2022 (Υ.Ο.Δ.Δ. 1183) απόφαση του Υπουργού Εσωτερικών με την οποία διορί-
στηκε μετακλητός Γραμματέας της Αποκεντρωμένης
Διοίκησης Ηπείρου-Δυτικής Μακεδονίας ο Σεραφείμ
Λιάπης του Γεωργίου.
21. Την υπ’ αρ. οικ. 12943/15-03-2023 απόφαση Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων ’’Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας’’ στον Προϊστά-
μενο Γενικής Διεύθυνσης Χωροταξικής και Περιβαλλοντικής Πολιτικής και στους Προϊσταμένους των Υπηρεσιών
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής της Αποκεντρωμένης Διοίκησης
Ηπείρου - Δυτικής Μακεδονίας» (Β’ 1772).
22. Το υπ’ αρ. 4684/07-03-2025 (αρ. πρωτ. ΠΕΧΩΣ
Δυτικής Μακεδονίας 10437/10-03-2025) έγγραφο της
Διεύθυνσης Τεχνικών Υπηρεσιών και Περιβάλλοντος του
Δήμου Αμυνταίου με συνημμένο φάκελο για την έγκριση μέτρων ρύθμισης οδικής κυκλοφορίας στα πλαίσια
εκτέλεσης του έργου «Εσωτερικό Δίκτυο Ύδρευσης Τ.Κ.
Βεγόρας».
23. Την υπ’ αρ. 43/2025/24-02-2025 ομόφωνη απόφαση του Δημοτικού Συμβουλίου του Δήμου Αμυνταίου
αναφορικά με προσωρινές κυκλοφοριακές ρυθμίσεις
στα πλαίσια εκτέλεσης του έργου «Εσωτερικό Δίκτυο
Ύδρευσης Τ.Κ. Βεγόρας».
24. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
25. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ,
και επειδή από τη συνημμένη στο 21) σχετικό τεχνική
έκθεση της Διεύθυνσης Τεχνικών Έργων και Περιβάλλοντος του Δήμου Αμυνταίου προκύπτει ότι:
i) Τα προτεινόμενα μέτρα ρύθμισης οδικής κυκλοφορίας:
· Επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφαλείας και
λαμβάνοντας υπόψη τα γεωμετρικά χαρακτηριστικά των
οδών και την χρονική διάρκεια των εργασιών, είναι τα
περισσότερο ενδεδειγμένα διασφαλίζοντας ταυτόχρονα κατά το δυνατό, σε συνδυασμό με την εργοταξιακή
σήμανση που θα εγκριθεί στη συνέχεια και θα εφαρμοστεί καθ’ όλη τη χρονική διάρκεια εκτέλεσης του έργου,
την εξυπηρέτηση της κυκλοφορίας (κίνηση οχημάτων,
πεζών, δικυκλιστών, μέσων μαζικής μεταφοράς, προσπέλαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργαζομένων στο εργοτάξιο.
· Απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης από την Διεύθυνση Τεχνικών υπηρεσιών του Δήμου
Αμυνταίου.
· Επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου του
εργοταξίου.
ii) Οι παρακάμψεις της κυκλοφορίας προτείνεται να
γίνονται από παρακείμενες δημοτικές οδούς και η καθοδήγηση των οδηγών στην εκάστοτε διαδρομή παρά-
καμψης θα είναι κατατοπιστική, έγκαιρη και ευκρινής,
iii) λόγω της φύσης των εργασιών δεν είναι εφικτό να
καθοριστεί εκ των προτέρων η χρονική σειρά με την
οποία θα εκτελεστούν οι εργασίες σε κάθε οδό του οικισμού,
iv) οι εργασίες θα εκτελούνται τμηματικά και το μήκος ανοικτού σκάμματος δεν θα ξεπερνά τα 100μ. ανά
συνεργείο,
v) στον οικισμό θα υπάρχει ένα μέτωπο εργασιών, οι
εργασίες θα πραγματοποιούνται διαδοχικά σε συνεχόμενα οικοδομικά τετράγωνα και δεν θα αποκλείονται
ταυτόχρονα μεγάλα τμήματα του οικισμού,
vi) τα μέτωπα υλοποίησης του έργου θα είναι ανεξάρτητα,
vii) δεν επηρεάζονται οι υπηρεσίες οδικής μαζικής
μεταφοράς,
viii) οι προτεινόμενες κυκλοφοριακές ρυθμίσεις θα
υποστηρίζουν και τις ανάγκες των Ατόμων με Αναπηρία (ΑΜΕΑ) σύμφωνα με τις ισχύουσες προδιαγραφές,
ix) για την εξυπηρέτηση των κατοικιών και των επαγγελματικών χώρων που βρίσκονται εντός της ζώνης των
εργασιών να ληφθεί η απαραίτητη μέριμνα,
x) η πρόσβαση στις αποκλεισμένες οδούς από οχήματα επείγουσας ανάγκης θα είναι σε κάθε φάση εκτέλεσης
του έργου εφικτή,
xi) η κυκλοφορία στις οδούς του οικισμού δεν είναι
ρυθμισμένη με σήμανση και ότι όλες οι οδοί εξυπηρετούν την κίνηση και στις δύο κατευθύνσεις κατά περί-
πτωση, αποφασίζουμε:
Την έγκριση της υπ’ αρ. 43/2025 απόφασης του Δημοτικού Συμβουλίου του Δήμου Αμυνταίου σύμφωνα με
την παρ. 1 του άρθρου 52 του Κ.Ο.Κ. αναφορικά με την
λήψη προσωρινών μέτρων ρύθμισης της κυκλοφορίας
(πίνακας 1) στο δημοτικό οδικό δίκτυο της Τ.Κ. Βεγόρας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
του Δήμου Αμυνταίου όπως απεικονίζεται στο σχέδιο που συνοδεύει την απόφαση του Δημοτικού Συμβουλίου
κατά τη διάρκεια εκτέλεσης του έργου «Εσωτερικό Δίκτυο Ύδρευσης Τ.Κ. Βεγόρας» και συγκεκριμένα:
Πίνακας 1
Α/Α
Για οδούς πλάτους
Είδος εργασίας
Προτεινόμενο μέτρο
Εκτιμώμενη διάρκεια
εργασιών
1.
έως 5,00μ.
Εργασίες κατασκευής
δικτύου ύδρευσης
Διακοπή της κυκλοφορίας
και παράκαμψη από
παρακείμενες οδούς
1 ημέρα εκσκαφής
και επανεπίχωσης
σκάμματος μήκους
100m
Εργασίες κατασκευής
φρεατίων
7 ημέρες
Εργασίες
αποκατάστασης  του
οδοστρώματος με
ασφαλτικές στρώσεις
3 ημέρα ανά τμήμα
μήκους 700m
2.
5,00μ. - 8,00μ.
Εργασίες κατασκευής
δικτύου ύδρευσης
Εναλλάξ κυκλοφορία
των δύο κατευθύνσεων
ή
Διακοπή της κυκλοφορίας
στην  περίπτωση που λόγω
του πλάτους της οδού ή
της θέσης εργασίας δεν
εξασφαλίζεται
ελάχιστο ελεύθερο πλάτος
διέλευσης οχημάτων
2,75μ.
1 ημέρα εκσκαφής
και επανεπίχωσης
σκάμματος μήκους
100m
Εργασίες εκσκαφής - σκυροδέτησης
φρεατίων
Εναλλάξ κυκλοφορία
των δύο κατευθύνσεων
κατά τη διάρκεια λειτουργίας
του εργοταξίου (ημέρα)
και
Αποκλεισμό της μιας
κατεύθυνσης κυκλοφορίας
κατά τη διάρκεια παύσης
των εργασιών (νύχτα)
ή
Διακοπή της κυκλοφορίας
στην  περίπτωση που λόγω
του πλάτους της οδού ή της
θέσης του υπό κατασκευή
φρεατίου δεν εξασφαλίζεται
ελάχιστο ελεύθερο πλάτος
διέλευσης οχημάτων 2,75μ.
7 ημέρες
Εργασίες
αποκατάστασης  του
οδοστρώματος με
ασφαλτικές στρώσεις
Εναλλάξ κυκλοφορία των
δύο κατευθύνσεων
ή
Διακοπή της κυκλοφορίας
στην  περίπτωση που λόγω
του πλάτους της οδού ή
της θέσης εργασίας δεν
εξασφαλίζεται
ελάχιστο ελεύθερο πλάτος
διέλευσης οχημάτων 2,75μ.
3 ημέρες ανά τμήμα
μήκους 700m
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
Η εν λόγω έγκριση χορηγείται με τις παρακάτω προϋποθέσεις:
1) Η επιβλέπουσα το έργο Υπηρεσία του Δήμου Αμυνταίου θα προβεί στην έγκριση της μελέτης εφαρμογής
εργοταξιακής σήμανσης για την εκτέλεση του έργου του
θέματος, λαμβάνοντας ιδιαίτερα υπόψη ότι οι οδοί στις
οποίες πρόκειται να εφαρμοστούν τα παραπάνω μέτρα
για τη ρύθμιση της κυκλοφορίας βρίσκονται εντός των
ορίων του οικισμού και εξυπηρετούν τις χρήσεις του
αλλά και την κυκλοφορία πεζών και ΑμεΑ. Στην εν λόγω
μελέτη θα πρέπει να λαμβάνονται ιδιαίτερα υπόψη μεταξύ άλλων οι δεσμεύσεις που αφορούν στην ασφαλή
κίνηση των πεζών, το μέγιστο μήκος της εργοταξιακής
ζώνης για τις περιπτώσεις όπου αυτό επιβάλλεται, τα
ελάχιστα πλάτη των λωρίδων κίνησης οχημάτων, καθώς
και τα μέγιστα όρια ταχύτητας, όπως αυτά προβλέπονται
στην υπό στοιχεία ΔΜΕΟ/Ο/613/2011 υπουργική απόφαση «Έγκριση Προδιαγραφών και οδηγιών σήμανσης
εκτελούμενων έργων (ΟΜΟΕ-ΣΕΕΟ)» (Β’ 905) (Τεύχος 7,
Παράρτημα Γ). Επιπλέον να ληφθεί ιδιαίτερα υπόψη ο
διαχωρισμός των εγκεκριμένων μέτρων κατά την διάρκεια της ημέρας και της νύχτας στις εργασίες κατασκευής
των φρεατίων.
2) Μεταξύ του χώρου των εκτελούμενων έργων και του
οδοστρώματος κυκλοφορίας, πρέπει να προβλέπεται η
ασφαλής διέλευση των εργαζομένων με το μεγαλύτερο
δυνατό ελεύθερο πλάτος, το οποίο για τα συγκεκριμένα
τμήματα στα οποία θα εκτελείται το έργο του θέματος
θα πρέπει να είναι τουλάχιστον 1,20 m, λαμβάνοντας
όμως και πρόσθετα μέτρα προστασίας όπως στηθαία,
κιγκλιδώματα, κ.τ.λ.
3) Στις περιπτώσεις που το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία
των δύο κατευθύνσεων» η κυκλοφορία των οχημάτων
δεν θα διακόπτεται αλλά θα διεξάγεται εναλλάξ ανά κατεύθυνση και θα ρυθμίζεται με σηματωρούς ή φωτεινούς
σηματοδότες.
4) Μετά το πέρας των εργασιών εκσκαφής και σκυροδέτησης των φρεατίων (7 ημέρες) και μέχρι την πλήρη
απόδοση της οδού σε κυκλοφορία θα πρέπει επί των
φρεατίων να τοποθετηθούν κατάλληλες μεταλλικές
γέφυρες διέλευσης οχημάτων ώστε η κυκλοφορία να
διεξάγεται χωρίς εμπόδια.
5) Στις περιπτώσεις που η εκσκαφή των αγωγών διασταυρώνεται με κάθετες δημοτικές οδούς, η κυκλοφορία
σε αυτές θα διακόπτεται με κατάλληλη σήμανση.
6) Η επιβλέπουσα το έργο Υπηρεσία του Δήμου Αμυνταίου καθώς και ο ανάδοχος του έργου οφείλουν:
α) Σε όλη τη διάρκεια των εργασιών να τηρούν πλήρως
τα μέτρα ρύθμισης της οδικής κυκλοφορίας που εγκρίνονται με την παρούσα απόφαση και να τοποθετήσουν
και να συντηρούν τις απαιτούμενες προειδοποιητικές και
πληροφοριακές πινακίδες σήμανσης μεγάλου μεγέθους,
φανούς, αντανακλαστικά προστατευτικά πλαίσια κ.λπ.
καθώς και όλων των λοιπών αναγκαίων παρεμβάσεων
που θα οριστούν στην εγκριθείσα μελέτη εφαρμογής
της εργοταξιακής σήμανσης του έργου,
β) σε περίπτωση που προκύψει λόγω ιδιαίτερων
συνθηκών ή λόγω αδυναμίας τήρησης των ρυθμίσεων
ανάγκη τροποποίησης των μέτρων ρύθμισης της οδικής
κυκλοφορίας που εγκρίνονται με την παρούσα, να προβούν άμεσα στο αίτημα τροποποίησής της,
γ) να προγραμματίσουν χρονικά την εκτέλεση των εργασιών της κατασκευής των φρεατίων με τέτοιο τρόπο
ώστε να μην γίνεται ταυτόχρονα η διακοπή της κυκλοφορίας των 7 ημερών σε κεντρικές οδούς του οικισμού.
Θα πρέπει επιπλέον να αποφευχθεί ο αποκλεισμός, λόγω
ταυτόχρονης διακοπής της κυκλοφορίας, μεγάλης έκτασης του οικισμού ώστε να εξασφαλίζεται με τον καλύτε-
ρο τρόπο η εξυπηρέτηση της διερχόμενης κυκλοφορίας
αλλά και της προσπέλασης των παρακείμενων κτιρίων,
δ) να αποκαταστήσουν αμέσως τυχόν φθορές στην
υπάρχουσα, οριζόντια και κατακόρυφη σήμανση ή οπουδήποτε αλλού.
7) Η πρόσβαση στην αποκλεισμένη οδό από οχήματα
επείγουσας ανάγκης θα είναι σε κάθε φάση εκτέλεσης
του έργου εφικτή.
8) Θα πρέπει να ληφθεί μέριμνα για την ασφαλή κίνηση
των πεζών με την χρήση όπου απαιτείται κινητών γεφυρωμάτων με ικριώματα και τη δημιουργία ασφαλούς
ζώνης διέλευσης των πεζών με χρήση κώνων, κιγκλιδωμάτων κ.λπ.
9) Οι προτεινόμενες κυκλοφοριακές ρυθμίσεις πρέπει
να υποστηρίζουν και τις ανάγκες των Ατόμων με Αναπηρία (ΑΜΕΑ) πληρώντας τις απαιτήσεις της υπ’ αρ. 52907/
2009 υπουργικής απόφασης που αφορά «Ειδικές ρυθμίσεις για την εξυπηρέτηση των ΑΜΕΑ σε κοινόχρηστους
χώρους των οικισμών που προορίζονται για την κυκλοφορία των πεζών» (Β’ 2621).
10) Στο τέλος της κάθε εργάσιμης ημέρας και αφού
έχουν ολοκληρωθεί οι εργασίες αναφορικά με τον αγωγό, ο πάσης φύσεως εξοπλισμός θα απομακρύνεται από
την οδό ώστε αυτή να αποδίδεται πλήρως στην κυκλοφορία χωρίς εμπόδια.
11) Μόνιμη υφιστάμενη σήμανση η οποία έρχεται
σε σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα-νύχτα). Σε περίπτωση
που λόγω ειδικών συνθηκών στο πέρας της ημέρας οι
εργασίες δεν ολοκληρωθούν, θα πρέπει να παραμείνει
στο οδόστρωμα κατά τη διάρκεια της νύχτας μόνο η κατάλληλα εγκεκριμένη για την περίπτωση αυτή σήμανση.
12) Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινα-
κίδων σήμανσης, των σηματοδοτών ή των διαγραμμίσεων στο οδόστρωμα, εκτός αν κατά το χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής.
13) Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
14) Όπου απαιτείται, να εφαρμοστεί περιορισμός στάσης και στάθμευσης ώστε στην περίπτωση της εναλλάξ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
κυκλοφορίας να εξασφαλίζεται το ελάχιστο πλάτος κυκλοφορίας (τουλάχιστον 2,75μ).
Η Διεύθυνση Αστυνομίας Φλώρινας καθώς και η Τροχαία Φλώρινας προς τις οποίες αποστέλλεται η παρούσα
απόφαση, παρακαλούνται για τις δικές τους ενέργειες
σε θέματα αρμοδιότητας τους ώστε να εξασφαλίζεται η
ασφαλής και ομαλή διεξαγωγή της κυκλοφορίας με την
συνεχή παρακολούθηση των εργασιών και παρουσία
τροχονόμων στην περιοχή των έργων.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς μετά
και την έγκριση της μελέτης εφαρμογής εργοταξιακής
σήμανσης από την επιβλέπουσα το έργο υπηρεσία του
Δήμου Αμυνταίου μέχρι τις 17-12-2025 και για τα επιμέρους αναφερόμενα χρονικά διαστήματα του πίνακα 2.
Για τυχόν μικρές μεταβολές στο χρονικό διάστημα εκτέλεσης των προαναφερόμενων εργασιών δεν απαιτείται
τροποποίηση της παρούσας απόφασης.
Το ΚΤΕΛ Ν. Φλώρινας και το ΑΣΤΙΚΟ ΚΤΕΛ Ν. ΦΛΩΡΙΝΑΣ στα οποία κοινοποιείται η παρούσα απόφαση
παρακαλούνται για τις δικές τους ενέργειες.
Με την παρούσα απόφαση δεν νομιμοποιούνται τυχόν
παράνομες ενέργειες ούτε υποκαθίστανται άλλες αδειοδοτήσεις και εγκρίσεις που τυχόν απαιτούνται για την
υλοποίηση των εν λόγω παρεμβάσεων.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από
την αρμόδια για την συντήρηση της οδού Υπηρεσία
και θεωρείται πριν από την έναρξη των εργασιών από
την Αστυνομική Αρχή, σύμφωνα με την παρ. 3 του άρθρου 47 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2044/28.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 16 Απριλίου 2025
Με εντολή Γραμματέα Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202044.pdf | Tokens: 17480]